 1 Ihe E Mere 11  Ka oge na-aga, ndị Izrel niile zukọtara wee bịakwute Devid nime Hibrọn, sị: Lee! Anyị na gị bụ otu ọkpụkpụ na otu anụ ahụ.Ma ụnyaahụ ma noge gara aga, ọbụna mgbe Sọl bụ eze, ọ bụ gị na-edu Izrel apụ ma na-akpọlata ha; Jehova bụ Chineke gị wee sị gị, Ọ bụ gị ga-azụ ndị m Izrel dị ka atụrụ, ọ bụkwa gị ga-abụ onye ndú ndị m Izrel.Ndị okenye niile nke Izrel wee bịakwute eze na Hibrọn. Ha na Devid wee gbaa ndụ na Hibrọn nihu Jehova; e mesịa, ha tere Devid mmanụ ịbụ eze Izrel, dị ka okwu Jehova kwuru site nọnụ Samuel si dị.E mesịa, Devid na Izrel dum gara Jeruselem, ya bụ, Jibọs, bụ ebe ndị Jibọs bi.Ndị bi na Jibọs wee malite ịsị Devid: Ị gaghị abata ebe a. Nagbanyeghị nke ahụ, Devid weghaara ebe e wusiri ike bụ Zayọn, ya bụ, Obodo Devid.Devid wee sị: Onye ọ bụla nke ga-ebu ụzọ buso ndị Jibọs agha ga-abụ onye ndú na onyeisi. Joab nwa Zeruya wee buru ụzọ gbagoo, o wee ghọọ onyeisi.Devid wee biri nebe siri ike mbanye. Ọ bụ ya mere ha ji kpọọ ya Obodo Devid.O wee malite iwu obodo ahụ gbaa gburugburu, malite na Milo ruo nakụkụ ya niile, ma Joab rụziri ebe fọdụrụ nobodo ahụ.Devid wee na-adịwanye ukwuu, nihi na Jehova nke ụsụụ ndị agha nọnyeere ya.Ndị a bụ ndị isi nke ndị dike Devid, bụ ndị na-akwadosi ya ike nọbụbụeze ya, ha na Izrel dum, iji mee ka ọ bụrụ eze dị ka ihe Jehova kwuru banyere Izrel si dị.Nke a bụ aha ndị dike Devid: Jashobiam nwa onye si nagbụrụ Hakmọnaị, bụ onyeisi mmadụ atọ. O ji ube ya gbuo narị mmadụ atọ otu mgbe.Onye na-esote ya bụ Elieza nwa Dodo onye si nagbụrụ Ahohaị. Ọ bụ otu nime ndị dike atọ ahụ.Ọ bụ ya na Devid nọ na Pas-damim, bụ ebe ndị Filistia zukọtara maka ibu agha. E nwekwara ibé ala nke jupụtara nọka bali, ndị Izrel agbawokwa ọsọ nihi ndị Filistia.Ma o guzoro netiti ibé ala ahụ napụta ya, na-egbukwa ndị Filistia, Jehova wee zọpụta ha nụzọ dị ukwuu.Mmadụ atọ nime mmadụ iri atọ bụ ndị isi wee gbadaa noké nkume wee gakwuru Devid nọgba Adọlam, ka ndị agha Filistia mara ụlọikwuu na ndagwurugwu Refeyim.Noge ahụ, Devid nọ nebe siri ike mbanye; ebe ndị agha ndị Filistia na-anọ eche nche dịkwa na Betlehem noge ahụ.Mgbe nwa oge gasịrị, Devid kwupụtara ihe na-agụ ya agụụ wee sị: A sị nnọọ na m ga-aṅụ mmiri si nolulu mmiri Betlehem, bụ nke dị nọnụ ụzọ ámá!Mmadụ atọ ahụ wee waba nebe ndị Filistia mara ụlọikwuu, sere mmiri nolulu mmiri Betlehem, bụ nke dị nọnụ ụzọ ámá ma buru ya butere Devid. Ma Devid ekweghị ịṅụ ya, kama ọ wụpụụrụ ya Jehova.O wee sị: Tụfịakwa! Dị ka Chineke m si ele ihe anya, agaghị m eme ihe a. Ọ bụ ọbara ndị ikom a, bụ ndị tinyere mkpụrụ obi ha nihe ize ndụ, ka m ga-aṅụ? Nihi na ha tinyere mkpụrụ obi ha nihe ize ndụ wee bute ya. O kweghị ịṅụ ya. Ihe ndị a ka ndị dike atọ ahụ mere.Ma Abishaị nwanne Joab ghọrọ onyeisi mmadụ atọ ahụ; o ji ube ya gbuo narị mmadụ atọ, aha ya na-edekwa ude dị ka nke mmadụ atọ ahụ.Nime mmadụ atọ ahụ, a na-akwanyere ya ùgwù karịa mmadụ abụọ nke ọzọ, o wee bụrụ onyeisi ha; ma ọ harughị ka mmadụ atọ ndị mbụ ahụ.Ma, ọ bụ Benaya, nwa Jehoyada, nwa otu nwoke bụ dike, onye mere ọtụtụ ihe na Kabzil, gburu ụmụ ndị ikom abụọ nke Ariel onye Moab; ọ bụkwa ya gbadara wee gbuo ọdụm nime olulu mmiri nụbọchị snoo na-ada.Ọ bụkwa ya gburu onye Ijipt, bụ nwoke gbara ajọ dimkpa, nke dị kubit ise. Nwoke Ijipt ahụ ji ube nke yiri okporo osisi ndị na-ekwe ákwà; nagbanyeghị nke ahụ, o ji mkpara gbadakwuru ya wee napụta onye Ijipt ahụ ube ahụ o ji ma were ya gbuo ya.Ihe ndị a ka Benaya nwa Jehoyada mere, aha ya na-edekwa ude dị ka nke ndị dike atọ ahụ.Ọ bụ ezie na a na-akwanyere ya ùgwù karịa mmadụ iri atọ ahụ, ma ọkwá ya erughị ka nke mmadụ atọ ahụ. Otú o sina dị, Devid mere ya onyeisi ndị na-eche ya nche.Nime ndị dike bụ ndị agha, e nwere Asahel nwanne Joab, Elhe nwa Dodo onye Betlehem,Shamọt onye Herọraịt, Hilez onye Pelọnaịt,Aịra nwa Ikesh onye Tekoa, Abi-iza onye Anatọt,Sibekaị onye si nagbụrụ Husha, Aịlaị onye si nagbụrụ Ahohaị,Meharaị onye Netofa, Hiled nwa Beana onye Netofa,Aịtaị nwa Raịbaị onye Gibia nke ụmụ Benjamin, Benaya onye Piratọn,Huraị onye si na ndagwurugwu Geash, Abayel onye Bet-araba,Azmavet onye Bahurim, Elayaba onye Shealbim,ụmụ Heshem onye Gimzo, Jọnatan nwa Shegi onye Hararaịt,Ahayam nwa Seka onye Hararaịt, Elaịfal nwa Ọọ,Hifa onye Mekira, Ahaịja onye Pelọnaịt,Hezro onye Kamel, Nearaị nwa Ezbaị,Joel nwanne Netan, Mibha nwa Hagraị,Zilek onye Amọn, Neharaị onye Bierọt, bụ onye na-eburu Joab nwa Zeruya ihe agha,Aịra onye Itraịt, Gereb onye Itraịt,Yuraya onye Het, Zebad nwa Alaị,Adina nwa Shaịza onye si nebo Ruben, onyeisi ụmụ Ruben, onye mmadụ iri atọ nọ nokpuru ya;He nwa Meaka, Jọshafat onye Mitnaịt,Ọzaya onye Ashtarọt, Shema na Jeayel, ụmụ Hotam onye Aroa,Jedayel nwa Shimraị, nakwa Joha nwanne ya bụ onye Taịzaịt,Iliel onye Mehavaịt, nakwa Jeribaị na Jọshavaya bụ ụmụ Elneam, Itma onye Moab.Iliel na Obed nakwa Jaasayel onye Zoba. 